paragraph_text: Kloaka ili nečisnica je analni otvor nekih životinja, prvenstveno onih koje legu jaja. U kloaku ulaze i gonadukti (jajovod i sjemenovod), ali i mokraćovod. Takav otvor karakterističan je za veliku većinu kopnenih kralježnjaka. Iznimka su gotovo svi sisavci i neki gmazovi. Kloake su evolucijska prednost, jer manji broj tjelesnih otvora smanjuje i mogućnost infekcije čije izvorište može biti upravo tjelesni otvor.